काठमाडौ । काठमाडौं उपत्यकामा मोनोरेल सञ्चालन गर्ने बारे प्रारम्भिक सम्भाव्यता अध्ययन प्रतिवेदन हस्तान्तरण गरिएको छ ।
चीनको चाइना रेलवे कन्सट्रक्सन कर्पोरेसन सिआरसिसीले काठमाडौं र ललितपुर महानगरपालिकालाई प्रतिवेदन हस्तान्तरण गरेको हो।
विहिवार काठमाडौं र ललितपुर महानगरका प्रमुख विद्यासुन्दर शाक्य र चिरिबाबु महर्जनलाई सिआरसिसीका कम्पनीका महाप्रबन्धक झाउ सिआओले प्रतिवेदन हस्तान्तरण गरेको हो ।
प्रतिवेदनमा १ खर्ब १६ अर्ब लागत अनुमान गरिएको मोनोरेलको आबश्यक संरचना तयार गर्न ३ वर्ष लाग्ने उल्लेख छ । ६ महिनामा डिपिआर बन्ने, त्यसको ६ महिनापछि काम शुरु गर्ने र त्यसपछिको ३ वर्षमा निर्माण सम्पन्न गर्न सकिने सिआरसिसीको प्रतिवेदनमा उल्लेख छ ।
१७ वटा स्टेशन रहने मोनोरेल प्रतिघन्टा १०० किलोमिटर गतिमा गुड्ने र एक पटकमा ३ हजार यात्रु बोक्ने क्षमताको रहने छ ।
मोनोरेलको संरचना कोटेश्वर कलंकी, कलंकी हुँदै महाराजगन्ज र महाराजगन्जबाट फेरि कोटेश्वरखण्ड गरी ३ चरणमा संरचना निर्माण गर्नेगरी काम अगाडि बढाउने प्रतिवेदनमा उल्लेख छ ।
क्षमता भएकाहरुलाई काम गर्न (नाष्ट) मा वातावरण छ : प्रविधि संकाय प्रमुख रविन्द्र ढकाल शुक्रवार, आश्विन ५, २०७५
माैलिक कला र संस्कृतिलाई संसारभर फैलाउँने अभिनेत्री एञ्सर्ज गुरुङकाे अठाेट शुक्रवार, कार्तिक १६, २०७५